为下列古文添加标点：
自舒治至檐桁十一世魏恭帝元年檐桁失国来奔太祖令章武公导率兵送复之白兰者羌之别种也其地东北接吐谷浑西北至利模徒南界那鄂风俗物产与宕昌略同保定元年遣使献犀甲铁铠氐者西夷之别种三代之际盖自有君长而世一朝见故诗称自彼氐羌莫敢不来王也汉武帝灭之以其地为武都郡自汧渭抵于巴蜀种类实繁汉末有氐帅杨驹始据仇池百顷最为强族其后渐盛乃自称王至裔孙纂为符〔苻〕坚所灭
答案：自舒治至檐桁十一世。魏恭帝元年，檐桁失国来奔，太祖令章武公导率兵送复之。

　　白兰者，羌之别种也。其地东北接吐谷浑，西北至利模徒，南界那鄂，风俗物产与宕昌略同。保定元年，遣使献犀甲铁铠。氐者，西夷之别种。三代之际，盖自有君长，而世一朝见。故诗称「自彼氐、羌，莫敢不来王」也。汉武帝灭之，以其地为武都郡。自汧、渭抵于巴、蜀，种类实繁。汉末，有氐帅杨驹，始据仇池百顷，最为强族。其后渐盛，乃自称王。至裔孙纂，为（符）〔苻〕坚所灭